Avertismentul meteorologilor: urmează zile cu vreme caniculară. „E posibil să ne apropiem de 37 de grade Celsius”
România este tot mai aproape de zilele caniculare. Ieri fost cea mai călduroasă zi de la începutul anului, dar și prima zi cu avertizări cod roșu de vreme severă din această vară. Fenomenele nu se opresc nici astăzi. 12 județe din nord-est sunt sub cod galben de ploi până la noapte. Elena Mateescu, directorul general al ANM, a avertizat la Digi24 că vremea va fi și mai caldă săptămâna următoare, cu maxime care ar putea ajunge chiar și la 37 de grade Celsius.